In nomine Verbi incarnati. Notum sit cunctis filiis sancte Dei ecclesiæ, quod ego Bernardus dono Deo et sanctis ejus apostolis Petro et Paulo, ad locum cui vocabulum est Cluniaco, unam æcclesiam que sita est in pago Lugdunensi, in villa Marzoniaco, et est dicata in honore sancti Petri. Hanc igitur dono cum omnibus apendiciis suis, pro remedio anime meæ et amite meæ et fratris mei Odonis abbatis, et omnium parentum meorum, ut eis Dominus vitam et requiem sempiternam concedere dignetur et adgregare in numero electorum suorum; faciantque ab hodierna die et deinceps sicut eis placuerit. S. Bernardi, qui fieri et firmare rogavit. S. Odonis. S. Hugonis. S. Rodulfi. Data per manus Richardi levitæ.